υποδειγμα 4. διπλη αποδοχη 

ΕΛΛΗΝΙΚΗ ΔΗΜΟΚΡΑΤΙΑ

πρωτοδικειο  Κατερινησ

ΑΡΙΘΜΟΣ ………/2023



ΕΚΘΕΣΗ  ΑΠΟΔΟΧΗΣ  ΚΛΗΡΟΝΟΜΙΑΣ

Στην Κατερίνη  σήμερα  την δέκατη όγδοη (18η ) του  μηνός Δεκεμβρίου του έτους 2023, ημέρα Δευτέρα, στο  Κατάστημα του Ειρηνοδικείου  Κατερίνης, σε μένα τη Γραμματέα του Ειρηνοδικείου Κατερίνης …………., εμφανίσθηκαν οι: α) Γεώργιος …………..του Νικολάου και της Μαρίας, που  γεννήθηκε στις 29/06/1959 στην Κατερίνη Πιερίας, κάτοικος ομοίως Κατερίνης Πιερίας, κάτοχος  του  υπ’ αριθμ. …………. δελτίου αστυνομικής ταυτότητας που εκδόθηκε στις 29-4-2010 από την Υ.Α. Κατερίνης Πιερίας και με ΑΦΜ ………….της Δ.Ο.Υ. Κατερίνης και β) Μαρία Κυριακή ……………του Κωνσταντίνου και της Νάντιας, που  γεννήθηκε στις 12/09/1996 στην Κατερίνη Πιερίας, κάτοικος ομοίως Κατερίνης Πιερίας, κάτοχος του  υπ’ αριθμ. …………..δελτίου αστυνομικής ταυτότητας που εκδόθηκε στις 17-11-2010 από την Υ.Α. Κατερίνης Πιερίας και με ……………….. της Δ.Ο.Υ. Κατερίνης, οι οποίοι δήλωσαν ότι: 

Α.   Ο Σάββας ………………………του Παναγιώτη και της Δέσποινας, είχε στην αποκλειστική του κυριότητα, νομή τα παρακάτω ακίνητα: 

1) σύμφωνα με τις διατάξεις των άρθρων 1002, 1117 του ΑΚ και του Ν. 3741/1929 «περί της ιδιοκτησίας κατ΄ ορόφους», ένα διηρημένο και αυτοτελές κατάστημα του ισογείου, με το κάτω από αυτό υπόγειο, με αριθμό 3 και ΚΑΕΚ 39019321…………………/0/3, εμβαδού καθαρού και μικτού σύμφωνα με τον τίτλο κτήσης, του μεν ισογείου τριάντα επτά τετραγωνικών μέτρων και πενήντα εκατοστών (37,50 τ.μ.) του δε υπογείου αποθηκευτικού χώρου επίσης εμβαδού τριάντα επτά τετραγωνικών μέτρων και πενήντα εκατοστών (37,50 τ.μ.), το οποίο σύμφωνα με τον τίτλο κτήσης συνορεύει γύρω ανατολικά με ακάλυπτο χώρο της οικοδομής, νότια με ιδιοκτησία Σάββα Νερόπουλου, δυτικά με την οδό 25ης Μαρτίου και βόρεια με είσοδο της οικοδομής και κλιμακοστάσιο, με αναλογία στο όλο οικόπεδο και στα λοιπά κοινόχρηστα και κοινόκτητα μέρη, χώρους και εγκαταστάσεις της οικοδομής σαράντα εννιά και ογδόντα τοις χιλίοις (49,80) εξ αδιαιρέτου, από μία οικοδομή η οποία ανηγέρθη δυνάμει της με αριθμό 189/1965 άδειας σε οικόπεδο που βρίσκεται στη Δημοτική Κοινότητα Κατερίνης της Δημοτικής Ενότητας Κατερίνης του Δήμου Κατερίνης, Περιφερειακής Ενότητας Πιερίας, Περιφέρειας Κεντρικής Μακεδονίας, Περιφέρειας του Ειρηνοδικείου και Κτηματολογικού Γραφείου Κατερίνης, στο 219 ΟΤ και επί της οδού 25ης Μαρτίου 7, εμβαδού σύμφωνα με τον τίτλο κτήσης εκατόν ενενήντα εννιά (199) τετραγωνικών μέτρων, και σύμφωνα με το κτηματολόγιο διακοσίων (200) τετραγωνικών μέτρων, το οποίο συνορεύει γύρω σύμφωνα με τον τίτλο κτήσης …………………….. Σύμφωνα δε με το με αριθμό πρωτ. 54640/12-12-2023 απόσπασμα κτηματολογικού διαγράμματος του Ελληνικού Κτηματολογίου, το οικόπεδο συνορεύει γύρω νοτιοανατολικά με το ακίνητο με ΚΑΕΚ 390193………………, βορειοανατολικά ……………………….. ΠΕΡΙΗΛΘΕ στον κληρονομούμενο από αγορά από τον Δημήτριο Νίκα δυνάμει του με αριθμό …………/3-2-1998 συμβολαίου αγοραπωλησίας του τέως Συμβολαιογράφου Κατερίνης Αλέξανδρου Ρίζου, το οποίο μεταγράφηκε στα βιβλία μεταγραφών του Υποθηκοφυλακείου Κατερίνης στον τόμο 224 και στους αριθμούς 41 και 42 (ως πώληση και σύσταση οριζοντίου ιδιοκτησίας). .

Ο ως άνω Σάββας ……………του Παναγιώτη και της Δέσποινας, κάτοικος  όσο  ζούσε Κατερίνης, απεβίωσε στην Κατερίνη την 6η Νοεμβρίου του έτους 1998 (6-11-1998) χωρίς να αφήσει διαθήκη και κληρονομήθηκε κατά την εξ αδιαθέτου διαδοχή από: τη σύζυγό του, Άννα …………..κατά ποσοστό 3/6 εξ αδιαιρέτου, την αδερφή του …………… κατά ποσοστό 1/6 εξ αδιαιρέτου, τον ανιψιό του ……………. κατά ποσοστό 1/6 εξ αδιαιρέτου και τον ανιψιό του, ………………. κατά ποσοστό 1/6 εξ αδιαιρέτου, όπως όλα αυτά προκύπτουν από τα συνημμένα στην παρούσα έγγραφα: 1) το από 17-10-2023 ακριβές φωτοαντίγραφο από την από 293/ΜΣ/9-11-1998 ληξιαρχική πράξη θανάτου της Ληξιάρχου του Ληξιαρχείου Κατερίνης, 2) το με αριθμό πρωτ. 35426/18-10-2023 πιστοποιητικό εγγυτέρων συγγενών του Γραφείου Δημοτικής Κατάστασης του Δήμου Κατερίνης, 3) το με αριθμ. Πρωτ. 779/15-11-2023 πιστοποιητικό περί μη δημοσίευσης καμμίας διαθήκης του Πρωτοδικείου Κατερίνης και 4) το αριθμ. πρωτ. 5696/15-11-2023 πιστοποιητικό περί μη δημοσίευσης καμίας διαθήκης του Ειρηνοδικείου Κατερίνης.

Β.  Στη συνέχεια, στις είκοσι οκτώ Μαΐου του έτους 2007 (28-5-2007) απεβίωσε στην Κατερίνη ο Νικόλαος ………………..του Χαραλάμπους και της Ναζλούς, κάτοικος  όσο  ζούσε Κατερίνης,  ο οποίος κατέλιπε: α) την από 20-5-2006 ιδιόγραφη διαθήκη του, η οποία δημοσιεύτηκε με το με αριθμό ………………../9-10-2008 πρακτικό δημοσίευσης του Μονομελούς Πρωτοδικείου Κατερίνης και κηρύχθηκε κυρία με την με αριθμό 591/9-10-2008 απόφαση ομοίως του Μονομελούς Πρωτοδικείου Κατερίνης και β) την από 15-1-2007 ιδιόγραφη διαθήκη του, η οποία δημοσιεύτηκε με το με αριθμό 792/27-11-2023 πρακτικό δημοσίευσης του Ειρηνοδικείου Κατερίνης, με την οποία εγκατέστησε κληρονόμους του μεταξύ άλλων τους δηλούντες, υιό και εγγονή, όπως όλα αυτά προκύπτουν από τα συνημμένα στην παρούσα έγγραφα: 1) το από 25-8-2023 ακριβές φωτοαντίγραφο από την με αριθμό 207/1ος/29-5-2007 ληξιαρχική πράξη θανάτου της Ληξιάρχου του Ληξιαρχείου Κατερίνης, 2) το με αριθμό πρωτ. 29426/25-8-2023 πιστοποιητικό εγγυτέρων συγγενών του Γραφείου Δημοτικής Κατάστασης του Δήμου Κατερίνης, 3) το με αριθμ. Πρωτ. 778/15-11-2023 πιστοποιητικό περί μη δημοσίευσης άλλης διαθήκης του Πρωτοδικείου Κατερίνης και 4) το αριθμ. πρωτ. 6292/13-12-2023 πιστοποιητικό περί μη δημοσίευσης άλλης διαθήκης του Ειρηνοδικείου Κατερίνης. 

Με τις προαναφερόμενες διαθήκες του, ο αποβιώσας κατέλιπε στους εμφανισθέντες κατά πλήρη κυριότητα, νομή και κατοχή τα παρακάτω ακίνητα:

- ΓΕΩΡΓΙΟ ………….: 1) ιδανικό μερίδιο ενός δωδεκάτου (1/12) εξ αδιαιρέτου από ένα διηρημένο και αυτοτελές κατάστημα του ισογείου, με το κάτω από αυτό υπόγειο, με αριθμό 3 και ΚΑΕΚ 39019321…………./0/3, εμβαδού καθαρού και μικτού σύμφωνα με τον τίτλο κτήσης, του μεν ισογείου τριάντα επτά τετραγωνικών μέτρων και πενήντα εκατοστών (37,50 τ.μ.) του δε υπογείου αποθηκευτικού χώρου επίσης εμβαδού τριάντα επτά τετραγωνικών μέτρων και πενήντα εκατοστών (37,50 τ.μ.), με αναλογία στο όλο οικόπεδο και στα λοιπά κοινόχρηστα και κοινόκτητα μέρη, χώρους και εγκαταστάσεις της οικοδομής σαράντα εννιά και ογδόντα τοις χιλίοις (49,80) ..

Σήμερα με την παρούσα πράξη οι εμφανισθέντες, με σκοπό να αποτελέσει η παρούσα πράξη τίτλο και να μεταγραφεί σύμφωνα με τις διατάξεις του Αστικού Κώδικα, δηλώνουν ότι αποδέχονται ρητά και ανεπιφύλακτα, με όλα τα δικαιώματα προσωπικά και πραγματικά και τις υποχρεώσεις: Α) για λογαριασμό του αποβιώσαντος πατέρα και παππού τους, Νικόλαο …………………….., την καταληφθείσα σε αυτόν εξ αδιαθέτου κληρονομιά του αποβιώσαντος θείου του, Σάββα ……………….., σε ιδανικό μερίδιο 1/12 εξ αδιαιρέτου επειδή αυτός δεν την αποδέχτηκε όσο ζούσε. Β) την καταληφθείσα σε αυτούς εκ διαθήκης κληρονομιά του ως άνω αποβιώσαντος πατέρα και παππού τους. 

 Σημειώνεται ότι: 1) Για την παραπάνω κληρονομιά δεν απαιτείται η υποβολή δήλωσης φόρου κληρονομιάς, διότι με το άρθρο 19 του Ν.5036/2023 παραγράφηκε το δικαίωμα του Δημοσίου για την επιβολή φόρου. 2) Κατά τη μεταγραφή της παρούσας προσκομίζονται: α) τα με κωδικούς ……………………. με ημερομηνία έκδοσης 15/12/2023 πιστοποιητικά του άρθρου 54Α του ν. 4987/2022 της ΑΑΔΕ  αντίστοιχα, με τα οποία πιστοποιείται ότι τα κληρονομιαία ακίνητα έχουν περιληφθεί στις δηλώσεις ενιαίου φόρου ιδιοκτησίας ακινήτων (ΕΝΦΙΑ) ετών 2018, 2019, 2020, 2021, 2022 και 2023 του φορολογούμενου ΠΑΠΑΒΡΑΜΙΔΗ ΓΕΩΡΓΙΟΥ με ΑΦΜ 017582294 και ο φορολογούμενος έχει καταβάλει τις ληξιπρόθεσμες οφειλές του ΕΝΦΙΑ για τα συγκεκριμένα ακίνητα κατά το χρόνο έκδοσης του πιστοποιητικού. ΕΠΙΣΗΜΑΙΝΕΤΑΙ ότι η κληρονόμος Μαρία-Κυριακή ……………….δεν είχε υποχρέωση να συμπεριλάβει το κληρονομιαίο ακίνητο στις δηλώσεις ΕΝΦΙΑ, αφενός λόγω ύπαρξης πλησιέστερου εξ αδιαθέτου κληρονόμου, της μητρός της, Νάντιας Παπαβραμίδου, όπως προκύπτει από το προσκομιζόμενο πιστοποιητικό εγγυτέρων συγγενών, αφετέρου η διαθήκη με την οποία αυτή συμπεριελήφθη στην κληρονομιά δημοσιεύτηκε το 2023, ώστε η σχετική της υποχρέωση να υφίσταται από 1-1-2024 και β) τα με αριθμ. πρωτ. 54640/12-12-2023, ……... αποσπάσματα κτηματολογικού διαγράμματος του Ελληνικού Κτηματολογίου. 

Σημείωση: Τα   παραπάνω προσκομιζόμενα   έγγραφα  δεν  προσαρτώνται   στην  παρούσα  έκθεση  και  αφού επιδείχθηκαν, παραδόθηκαν στην προσκομίσασα δικηγόρο, λόγω της υπάρχουσας  δυσχέρειας του Ειρηνοδικείου να  τοποθετηθούν  στο  αρχείο  αυτού.

Αφού συντάχθηκε η παρούσα και βεβαιώθηκε, υπογράφεται όπως ακολουθεί:

ΟΙ ΕΜΦΑΝΙΣΘΕΝΤΕΣ                             
                                   Η ΓΡΑΜΜΑΤΕΑΣ

